Nedenfor finder du skabelon til brug for udfærdigelse af privatlivspolitik for jeres golfklub. Privatlivspolitikken skal gøres tilgængelig for medlemmerne (inklusiv prøvemedlemmer), før de træffer beslutning om at indmelde sig i klubben. Dette gøres for, at I opfylder den oplysningsforpligtelser, som det påhviler en dataansvarlig, når man behandler persondata.

Ovenstående betyder, at hvis I har en fysisk indmeldelsesblanket for jeres medlemmer, skal nedenstående vilkår trykkes på bagsiden af blanketten, eller udleveres i kopi sammen med indmeldelsesblanketten. Hvis I har en elektronisk indmeldelsesblanket på jeres hjemmeside, er det ok at linke til privatlivspolitikken på hjemmesiden som en del af teksten i indmeldelsesformularen. Der ligger et eksempel på en fysisk indmeldelsesblanket, samme sted som du fandt dette dokument.

I forhold til de eksisterende medlemmer skal I sende privatlivspolitikken ud til disse, så alle medlemmer har fået oplysningerne. I kan sagtens sende privatlivspolitikken ud via e-mail, hvor I gør opmærksom på den nye politik, og samtidig medsender et link til hjemmesiden, hvor medlemmet kan gå ind og læse den.

Skabelonen nedenfor skal anvendes således, at alt tekst skal gennemlæses for at tjekke, om det skrevne også passer på jeres golfklub. Hvis ikke det passer, retter I teksten til, så det passer med forholdende i jeres klub. Alle tekster anført i skarpe parenteser og med kursiv *[xxx]* skal udfyldes/tilrettes af jer. Hvis den allerede foreslåede tekst er passende for jeres klub, fjerne I blot parentesen og fjerner kursiveringen af teksten.

**Privatlivspolitik for *[indsæt golfklubbens navn]***

***[Dato for seneste ændring i privatlivspolitikken]***

I forbindelse med dit medlemskab (omfatter også prøvemedlemsskaber) i *[indsæt golfklubbens navn]* behandler vi en række oplysninger om dig.

Efter databeskyttelsesforordningens artikel 13 skal vi give dig en række oplysninger om, hvordan vi behandler dine data. Vi har derfor udfærdiget denne privatlivspolitik, hvor du kan læse nærmere om behandlingen af dine data, når du er medlem af *[indsæt golfklubbens navn]*.

Det er vigtigt for os at understrege, at vi alene behandler dine oplysninger til brug for dit medlemskab af *[indsæt golfklubbens navn]*. Vi videresælger aldrig oplysninger om vores medlemmer til andre, ligesom vi ikke udleverer dine data til andre end beskrevet i denne privatlivspolitik.

***[Indsæt golfklubbens navn]* er dataansvarlig – kontaktinformation**

*[Indsæt golfklubbens navn]* er dataansvarlig for behandlingen af de personoplysninger, som vi har modtaget fra dig, og vi sikrer, at dine personoplysninger behandles i overensstemmelse med lovgivningen. [*Indsæt golfklubbens navn]* kan kontaktes her:

*[Indsæt golfklubbens navn]*

*[Indsæt adresse]*

CVR-nr: *[xxxxxxxx]*

Telefon*: [xxxxxxxx]*

Mail: *[xxxxxxxx]*

**Formålet med behandlingen af dine personoplysninger, herunder retsgrundlaget**

Formålet med behandlingen af dine personoplysninger er et golfmedlemskab i [*indsæt golfklubbens navn]*.

Dine oplysninger behandles således for at kunne håndtere dig som medlem i [*indsæt golfklubbens navn]*, hvilket omfatter:

* *[orientering om* *[indsæt golfklubbens navn]s aktiviteter i klubben og i klubhuset eksempelvis i nyhedsbreve og klubblad*
* *[håndtering af adgang til spil på banen]*
* *[registrering af score]*
* *[turneringsplanlægning og -afvikling]*
* *[håndtering af dine medlemsrettigheder i henhold til vedtægterne]*
* *[opfyldelse af medlemsforpligtelser, herunder opkrævning og betaling af kontingent]*
* *[afholdelse af sociale arrangementer og sportslige aktiviteter samt andre aktiviteter]*
* *[brug af situationsbilleder taget i og omkring golfbanen både i dagligdagen og under turneringer]*
* *[administration af fritspilsaftale]*
* *[registrering og offentliggørelse af klubmestre og hole-in-one på hjemmeside og i klubhuset]*
* *[administration af Golfhæftet]*
* *[udsendelse af spørgeskemaer/tilfredshedsundersøgelser om dit medlemskab i klubben]*
* *[opbevaring af oplysninger med historisk værdi til statistik og lignende]*
* *[oplysninger om forældrene til børn og unge under 18 år af hensyn til kontaktmuligheder].*
* [hvis du som frivillig indtræder i [*indsæt golfklubbens navn]s bestyrelse, i en bestyrelse i en af klubberne-i-klubben, eller i et udvalg vil dine kontaktinformationer i form af navn, mail, telefon [og billede – husk samtykke] blive delt med klubbens medlemmer på hjemmeside, i kommunikationen til medlemmer, i klubhuset og andre steder, hvor det er relevant at oplyse, hvordan klubbens medlemmer kan kontakte dig]*
* *[indsæt anden relevant behandling].*

Retsgrundlaget for vores behandling af dine personoplysninger følger af *[1) persondataforordningens artikel 6, stk. 1 (b), idet de behandles for at kunne opfylde den kontrakt (aftale), der er mellem dig og klubben om et medlemskab af [indsæt golfklubbens navn]. eller 2) interesseafvejningsreglen i persondataforordningens artikel 6, stk. 1 (f). De legitime interesser, der begrunder behandlingen, er udøvelse af den idrætsaktivitet (golf), som du selv har ønsket at deltage i og som er nærmere beskrevet under formålet ovenfor.]* Retsgrundlaget for behandlingen af dit CPR-nummer til brug for indhentelse af børneattest følger af Databeskyttelseslovens kapitel 3, jf. børneattestloven § 2, stk. 1. *[Retsgrundlaget for behandling af CPR-nummer på gavegivere følger af Databeskyttelseslovens kapitel 3, idet SKAT kræver gavegivers CPR-nummer oplyst, for at gavegiver kan opnå skattefrihed].*

Såfremt du besøger vores hjemmeside, opsamler vi tillige personoplysninger i den forbindelse. Hvad vi indsamler og til hvilke formål fremgår af vores cookiepolitik, som du finder *[indsæt link eller beskrivelse af, hvor på jeres hjemmeside cookiepolitikken ligger]*.

**Kategorier af personoplysninger**

Vi behandler personoplysninger på:

* Medlemmer omfattende både børn og unge under 18 år og voksne.

Som udgangspunkt behandler vi alene ”almindelige personoplysninger” i form af *[registrerings- og kontaktoplysninger som navn, køn, adresse, indmeldelsesdato, telefonnummer, fødselsdato, e-mailadresse samt golfrelevante oplysninger som eventuel tidligere golfklub, golfhandicap og xxxx]*

For det tilfælde, at du deltager i foreningens arbejde som frivillig, og i den forbindelse har med unge at gøre, er vi forpligtet til at indhente børneattest på dig. I sådant tilfælde vil vi også behandle dit CPR-nr. til brug for indhentelse af børneattesten, ligesom vi vil behandle den modtagne børneattest.

* Greenfee gæster

Vi behandler alene ”almindelige personoplysninger” i form af *[registrerings- og kontaktoplysninger som navn, køn, e-mailadresse samt golfrelevante oplysninger som, golfhandicap og xxxx]*

* Endagsgæster

Endagsgæster omfatter personer, som ikke er medlem af klubben, men som blot er på besøg en enkelt dag i klubben, eksempelvis deltagere i junioruge, skoleklassebesøg, besøgende ved company days, åbent hus besøgende m.v.

Vi behandler alene ”almindelige personoplysninger” i form af [*kontaktoplysninger som navn, køn, adresse, telefonnummer, fødselsdato, e-mailadresse og xxx]*

* *[Gavegivere*

*Vi behandler alene ”almindelige personoplysninger” i form af [navn] samt CPR-nummer til brug for indberetning til skat.]*

* *[indsæt andre relevante]*

**Deling af dine persondata**

Vi videregiver personoplysninger til følgende modtagere:

* *[Golfbox/GolfWorks]*
* *[Økonomisystem]*
* *[Baneejer/administrationsselskab]*
* *[Betalingsservice med henblik på betalingsformidling]*
* *[Andre medlemmer i klubben]*
* *[Journalister der dækker turneringer]*
* *[Bank]*
* *[Politiet når vi indhenter børneattester]*
* *[Rådgivere som advokater og revisorer m.v.]*
* Dansk Golf Union som er specialforbund under Danmarks Idrætsforbund (DIF) til varetagelse af golf-sportens interesser og udvikling
* *[Golfhäftet i Sverige AB – kun for gæster der spiller med Golfhæftet]*
* *[Offentlige myndigheder, f.eks. SKAT for gavedonationer]*

**Overførsel af persondata til modtagere i tredjelande**

Vi vil overføre dine personoplysninger til lande udenfor EU/EØS.

Oplysningerne overføres til *[indsæt navn på modtagere i tredjelande]*, som er beliggende i *[tilføj oplysninger om alle de lande, hvor dataene sendes til]*

Overførselsgrundet er *[tilføj oplysninger om det relevante overførselsgrundlag (EU Model Clause Aftale, Privacy Shield ordning i USA, Binding Corporate Rules)]* som kan se *[tilføj link til det relevante overførselsgrundlag eller oplysninger om, hvordan det eller de relevante dokumenter kan tilgås eller modtages].*

**Hvor får vi dine personoplysninger fra?**

Personoplysningerne behandlet af *[indsæt golfklubbens navn]* indhentes alene hos dig eller den værge, som har meldt dig ind.

**Opbevaring af dine personoplysninger**

Vi opbevarer dine personoplysninger så længe du er medlem hos os, og i op til *[xx]* år efter kalenderåret for din udmeldelse af praktiske og administrative hensyn. Såfremt vi måtte have et tilgodehavende hos dig, eller lovkrav om at opbevare længere, vil vi dog opbevare dine data, så længe det er relevant i forhold til disse regler/formål.

**Dine rettigheder**

Du har efter databeskyttelsesforordningen en række rettigheder i forhold til vores behandling af oplysninger om dig.

Hvis du vil gøre brug af dine rettigheder, skal du kontakte os.

Ret til at se oplysninger (indsigtsret)

Du har ret til at få indsigt i de oplysninger, som vi behandler om dig, samt en række yderligere oplysninger.

Ret til berigtigelse (rettelse)

Du har ret til at få urigtige oplysninger om dig selv rettet.

Ret til sletning

I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

Ret til begrænsning af behandling

Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

Ret til indsigelse

Du har i visse tilfælde ret til at gøre indsigelse mod vores ellers lovlige behandling af dine personoplysninger.

Ret til at transmittere oplysninger (dataportabilitet)

Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

**Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).

**Revidering af privatlivspolitikken**

Vi opdaterer denne privatlivspolitik, hvis der sker ændringer i den måde, som vi behandler dine persondata på. Ved ændringer vil datoen øverst i privatlivspolitikken blive ændret. Den til enhver tid gældende privatlivspolitik vil være tilgængelig på vores hjemmeside, og vil også blive sendt ud til orientering til alle medlemmer.